REPUBLIKA SRBIJA

NARODNA SKUPŠTINA

Odbor za poljoprivredu, šumarstvo

i vodoprivredu

13 Broj 06-2/180-12

21. septembar 2012. godine

B e o g r a d

 Z A P I S N I K

TREĆE SEDNICE ODBORA ZA POLjOPRIVREDU, ŠUMARSTVO I VODOPRIVREDU, ODRŽANE 21. SEPTEMBRA 2012. GODINE

 Sednica je počela u 15,15 časova.

 Sednici je predsedavao Dušan Petrović, predsednik Odbora.

 Sednici su prisustvovali članovi Odbora: Oto Kišmarton, Velimir Stanojević, Čedomir Protić, kao i Saša Maksimović, Ljuban Panić, Nebojša Zelenović i Vesna Jovicki, zamenici članova.

 Pored članova i zamenika članova Odbora, sednici su prisustvovali: ispred Ministarstva poljoprivrede, šumarstva i vodoprivrede: Dejan Krnjajić, državni sekretar i Ružica Tripić, načelnik Odeljenja za normativu.

 Jednoglasno je usvojen sledeći

D n e v n i r e d

 1. Razmatranje podnetih amandmana na Predlog zakona o izmenama Zakona o vodama;

 2. Razmatranje podnetih amandmana na Predlog zakona o izmenama Zakona o šumama;

 3. Razmatranje podnetih amandmana na Predlog zakona o izmenama Zakona o vinu, i

 4. Razno.

 Pre razmatranja pojedinih tačaka dnevnog reda Odbor je jednoglasno prihvatio zapisnik 2. sednice Odbora, održane 18. septembra 2012. godine, u tekstu u kome je i predložen.

I

 Odbor je, u skladu sa članom 164. stav 1. Poslovnika Narodne skupštine, razmotrio podneti Amandman na Predlog zakona o izmenama Zakona o vodama i, većinom glasova (pet protiv, tri uzdržana) odlučio da predloži Narodnoj skupštini **da odbije** Amandman na član 1, koji je podneo narodni poslanik Ivan Karić.

II

 Dušan Petrović je obrazložio razloge podnošenja amandmana na Predlog zakona o izmenama Zakona o šumama istakavši: da predlaže da se ne ukine parafiskalni prihod, već da se smanji sa 0,025% na 0,015%, kako se ne bi smanjio intezite radova za unapređenje kvaliteta i zaštite šuma, što je predviđeno Prostornim planom Republike Srbije, izgradnja novih šumskih puteva i protivpožarnih pruga u cilju sprečavanja novih šumskih požara.

 Pošto se niko nije javio za reč, Odbor je, većinom glasova (tri za, pet protiv) odlučio da predloži Narodnoj skupštini **da odbije** podnete amandmane na čl. 1, 2, 3, 4. i 5, koji je podneo narodni poslanik Dušan Petrović.

III

 Pošto se niko nije javio za reč Odbor je, u skladu sa članom 164. stav 1. Poslovnika Narodne skupštine, jednoglasno odlučio da predloži Narodnoj skupštini **da prihvati** Amandman na član 1, koji je podnela narodni poslanik Olgica Batić.

 Za izvestioca Odbora, po svim tačkama dnevnog reda, određen je Dušan Petrović, predsednik Odbora.

IV

 Pod tačkom – Razno, predsenik je obavestio članove Odbora da je u okviru parlamentarne dimenzije kiparskog predsedavanja Saveta EU u drugoj polovini 2012. godine, dobio poziv da učestvuje na Konferenciji predsednika odbora za poljoprivredu, koja će se održati 11. i 12. novembra u Nikoziji. Predložio je da se u toku naredne nedelje dogovori ko će prisustvovati Konferenciji u Nikoziji 11. i 12. novembra 2012. godine, ispred Odbora za poljoprivredu, šumarstva i vodoprivredu, imajući u vidu da je sprečen da istoj prisustvuje, kao predsednik Odbora, zbog već ranije planiranih obaveza u toku novembra.

 Pošto drugih pitanja i predloga nije bilo, sednica je završena u 15,40 časova.

SEKRETAR PREDSEDNIK

Dobrica Zečević Dušan Petrović